शिवमणि ने ड्रम के अलावा पानी का गैलन, सूटकेश, खंजड़ी समेत कई वाद्ययंत्रों को इस तरह बजाया कि लोग हैरान हो गए। हर धुन पर पूरा हॉल वाह-वाह की आवाज के साथ तालियों की गड़गड़ाहट से गूंजता रहा। हरि ओम और ओम नम: शिवाय से शुरू कर मंदिर की घंटी, चिड़ियों की चहचहाहट, रॉक, पॉप, भांगडा, नागिन धुन, आदिवासी नृत्य, बैलों की घुंघरू की आवाज, नवरात्री सांग, साइकिल की घंटी, व्हीसिल के साथ कई प्रकार की आवाजों का ऐसा अहसास कराया कि दर्शक खो से गए।